PRITARTA

Kauno rajono savivaldybės administracijos direktoriaus  
2019 m. balandžio 9 įsakymu Nr. ĮS-657

PRITARTA

Kauno r. Ežerėlio lopšelio-darželio

tarybos 2019 m. sausio 11 d. prot. Nr. 1

**KAUNO R. EŽERĖLIO LOPŠELIO-DARŽELIO**

**STRATEGINIS PLANAS**

**2019**–**2021 M.**

**Ežerėlis**

**2019**

**TURINYS**

Įvadas …………………………………………………………………...........................................3

I. Ežerėlio lopšelio-darželio strateginio plano 2015–2018 m. įgyvendinimas.................................4

II. Lopšelio-darželio SSGG ......…………………………………………………………………5

III. 2019–2021 m. strateginio plano prioritetinės veiklos kryptys, tikslai ir uždaviniai ..………..6

IV. 2019–2021 m. strateginio plano įgyvendinimo priemonių planas..............................................7

V. Strateginio plano įgyvendinimas ir atsakomybė …………………………………...................11

VI. Laukiami rezultatai ...................................................................................................................12

**ĮVADAS**

Kauno r. Ežerėlio lopšelio-darželio (toliau – Darželis) strateginis planas 2019–2021 metams parengtas vadovaujantis Lietuvos Respublikos švietimo įstatymu; Valstybės pažangos strategija „Lietuva 2030“; Valstybine švietimo 2013–2022 metų strategija.

Darželis savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos Vyriausybės, Seimo nutarimais, Lietuvos Respublikos Švietimo ir mokslo, Socialinės apsaugos ir darbo, Sveikatos apsaugos ministrų įsakymais, Kauno rajono savivaldybės tarybos sprendimais bei Kauno rajono savivaldybės administracijos direktoriaus bei Švietimo, kultūros ir sporto skyriaus vedėjo įsakymais.

Įgyvendinant Darželio strateginio plano kryptis, siekiama ugdymo(si) kokybės, veiklos tęstinumo ir ugdymo prieinamumo, pedagogų, tėvų, visos bendruomenės pastangų sutelktumo, naujų kompetencijų įgijimo.

Į strateginio plano rengimą buvo įtraukta visa Darželio bendruomenė: pasiūlymus teikė mokytojų ir tėvų savivaldos institucijos. Darželio strateginis planas parengtas vadovaujantis demokratiškumo, atsinaujinimo, profesionalumo, tęstinumo, atsakomybės principais ir vertybėmis.

Rengiant strateginį planą atsižvelgta į darželio socialinės aplinkos ypatumus, turimus išteklius ir bendruomenės pasiūlymus.

Darželio pagrindinė veikla yra ikimokyklinis ir priešmokyklinis ugdymas.

Darželis Ežerėlyje veiklą pradėjo 1952 m. gegužės 27 d. 1991 m. pastatytas naujas 6 grupių lopšelis-darželis.

Darželyje veikia 5 grupės, jas lanko 85 ugdytiniai. Dirba 22 darbuotojai, iš jų – 10 pedagoginių.

darbuotojų: 7 ikimokyklinio ugdymo mokytojos, logopedė, meninio ugdymo pedagogė, visuomenės sveikatos priežiūros specialistė, priešmokyklinio ugdymo mokytoja ir 11 aptarnaujančio personalo.

Darželyje veikia savivaldos institucijos (Darželio, mokytojų tarybos, grupių tėvų komitetai). Darželis sėkmingai dalyvauja bendruose projektuose su Ežerėlio biblioteka, kultūros centru, mokykla, seniūnija. Darželyje vyrauja geri, šilti, draugiški santykiai. Tėvai bendradarbiauja su Darželio darbuotojais, sprendžiant vaiko ugdymo ir priežiūros klausimus, padeda sudaryti reikiamas sąlygas vaiko fizinei, protinei, dvasinei, dorovinei, socialinei raidai.

**I. DARŽELIO STRATEGINIO PLANO 2014**–**2018 M. ĮGYVENDINIMAS**

2014–2018 m. strateginiame plane numatyti tikslai ir uždaviniai įgyvendinti iš dalies. Ugdymo tikslus ir uždavinius įgyvendinti padėjo direktoriaus įsakymu sudarytos darbo grupės ir komisijos, Darželio taryba, Mokytojų taryba, Metodinė grupė, Vaiko gerovės komisija.

**1 tikslas. Užtikrinti ugdymo proceso sėkmingumą.**

Darželis teikė švietimo paslaugas, atitinkančias nuolat kintančias visuomenės reikmes, tenkino vaikų ugdymo(si) poreikius, sudarė lygias ugdymosi galimybes ir sąlygas. Mokytojai dažniau taikė aktyviuosius ugdymo metodus ugdymo procese, parengė projektus: „Mes rūšiuojam“, ,,Augu sveikas ir stiprus“. Atnaujinta ikimokyklinio ugdymo programa.

Pagerėjo tėvų informavimas. Tėvai gauna daugiau informacijos sukūrus Darželio internetinę svetainę [*www.ežerėliodarželis.lt*](http://www.ežerėliodarželis.lt)*.* Taikomos įvairesnės bendradarbiavimo formos su šeima. Organizuotos talkos, vakaronės su praktine veikla, sportinės varžybos, specialistų paskaitos, parodos. Šeima aktyviau įsitraukia į Darželio renginių organizavimą.

Pedagogai dalyvavo kompiuterinio raštingumo mokymuose, įgijo IT gebėjimų. Pagerėjo mokytojų kompiuterinis raštingumas, IT taikomos ugdymo procese.

**2 tikslas. Modernios, saugios, atviros įstaigos įvaizdžio kūrimas.**

Puoselėjant modernią, saugią informatyvią aplinką atnaujintos ugdymo grupių, logopedo kabineto ir sporto salės ugdymui skirtos aplinkos. Pedagogams darbo vietose įvesta internetinė prieiga, kuri sudaro palankias sąlygas ugdymo veiklai gerinti. Pedagogai dažniau savo veikloje taiko informacines technologijas.

Kuriant ir plėtojant saugias, funkcionalias, aktyviam judėjimui skirtas aplinkas pakeista kiemo tvora, asfaltinė danga, takai ir pakeisti pavėsinių stogai, atnaujintos žaidimų aikštelės, atnaujintos edukacinės aplinkos grupėse, įsigyta naujų technologinių priemonių.

**II. SSGG**

|  |  |
| --- | --- |
| **STIPRYBĖS** | **SILPNYBĖS** |
| Darželis dirba pagal atnaujintą individualią ugdymo programą ir taiko aktyvius ugdymo metodus.  Teikiama profesionali logopedo pagalba.  Modernizuoti lauko įrenginiai.  Saugi lauko žaidimų aikštelių grindinio danga. | Nepakankamai išnaudotos galimybės plėtojant Darželio ir šeimos partnerystę ugdymo procese.  Trūksta pedagogų iniciatyvos, siekiant profesinių ir asmeninių kompetencijų.  Ugdomosios veiklos tikslingumas ir veiksmingumas. |
| **GALIMYBĖS** | **GRĖSMĖS** |
| Mokytojų ir tėvų bendradarbiavimas, vertinant vaikų gebėjimus, pažangą, tvarkant ugdymosi aplinkas.  Mokytojų, vadovų kvalifikacijos kėlimas Darželio veiklos kokybės įsivertinimo proceso organizavimo klausimais.  Nuolatinis profesinio tobulėjimo siekimas. | Nedarbas ir migracija į kitas šalis turi įtakos vaikų skaičiaus mažėjimui darželyje.  Blogėjanti darželio pastato būklė.  Neatitinka higienos reikalavimų virtuvės aplinka. |

**III. 2019**–**2021 M. DARŽELIO**

**PRIORITETINĖS VEIKLOS KRYPTYS, TIKSLAI IR UŽDAVINIAI**

**Misija. Darželis –** įstaiga vykdanti kokybišką ikimokyklinį ir priešmokyklinį ugdymą.

**Vizija. Darželis –** siekianti inovacijų ir pokyčių įgyvendinimo įstaiga, kurioje stengiamasi užtikrinti saugias darbo ir ugdymo sąlygas, ugdant visapusišką asmenybę.

**I. Prioritetas.** Ugdymo(si) proceso kokybės gerinimas.

**1 tikslas**. Gerinti ugdymo proceso organizavimą.

**Uždaviniai:**

1.1. Skatinti nuolatinį profesinį visų darbuotojų tobulėjimą.

1.2. Tobulinti ikimokyklinio ir priešmokyklinio amžiaus vaikų pasiekimų ir pažangos vertinimo sistemą.

1.3.Tęsti informacinių technologijų panaudojimą.

**2 tikslas.** Skatinti Darželio bendruomenės narių bendravimą ir bendradarbiavimą.

**Uždaviniai:**

2.1. Įtraukti Darželio bendruomenės narius į ugdymo kaitos procesą.

2.2. Plėtoti darželio bendruomenės veiklą, palaikant partneriškus santykius su šeima.

**II. Prioritetas.** Patrauklaus darželio įvaizdžio kūrimas.

**1 tikslas** Kurti saugias ir patrauklias edukacines erdves, siekiant užtikrinti vaiko sveikatos saugojimą ir stiprinimą

**Uždaviniai:**

1.1. Puoselėti saugią, sveiką, judėjimą skatinančią, estetišką aplinką.

1.2. Ugdyti sveikos gyvensenos įgūdžius

1.3. Užtikrinti kokybišką ugdymą specialiųjų poreikių vaikams.

**IV. 2019**–**2021 M. STRATEGINIO PLANO ĮGYVENDINIMO PRIEMONIŲ PLANAS**

**I. PRIORITETAS**. Ugdymo(si) proceso kokybės gerinimas.

**1 TIKSLAS.** Gerinti ugdymo proceso organizavimą.

|  |  |  |  |  |  |
| --- | --- | --- | --- | --- | --- |
| **Uždaviniai** | **Įgyvendinimo priemonės** | **Pasiekimo**  **laikas** | **Atsakingi vykdytojai** | **Finansavimo šaltiniai** | **Tikslo įgyvendinimo vertinimo kriterijai** |
| 1.1. Skatinti nuolatinį profesinį visų darbuotojų tobulėjimą. | 1.1.1. Parengti ir įgyvendinti kvalifikacijos tobulinimo planą.  1.1.2. Organizuoti gerosios patirties sklaidą Darželyje ir už jo ribų.  1.1.3. Parengti Darželio veiklos kokybės įsivertinimo aprašą. | 2019  2021  2020 | Direktorius  Grupių mokytojos  Direktorius | Ugdymo lėšos  Žmogišk-ieji ištekliai  Žmogiš-kieji ištekliai | 70 proc. pedagogų įgis naujų žinių ir įgūdžių kaip tobulinti ugdomąją veiklą bei skleis savo darbo patirtį rajone.  Ne mažiau kaip 1 kartą per metus organizuojamos atviros veiklos, rezultatai aptariami metodinėje grupėje.  Efektyviai organizuojamas darželio veiklos kokybės įsivertinimo procesas, kuriame dalyvaus įstaigos bendruomenė. Vertinimo išvados bus panaudojamos planuojant ir tobulinant veiklą. |
| 1.2. Tobulinti ikimokyklinio ir priešmokyklinio amžiaus vaikų pasiekimų ir pažangos vertinimo sistemą. | 1.2.1. Atlikti tyrimą dėl vaikų pažangos ir pasiekimų vertinimo kokybės Darželyje.  1.2.2. Atnaujinti tėvų informavimo apie vaikų pasiekimus ir pažangą tvarką.  1.2.3. Tobulinti mokytojų kvalifikaciją vaikų pažangos ir pasiekimų vertinimo srityje. | 2020  2021  2020 | Direktorius  Direktorius  Direktorius | Žmogiš-kieji ištekliai  Žmogiš-kieji ištekliai  Ugdymo lėšos | Numatytos veiklos tobulinimo rekomendacijos. Tyrime dalyvauja ne mažiau kaip 70 proc. bendruomenės narių.  Aktyvesnis tėvų dalyvavimas vaikų ugdymo procese.60 proc. tėvų įsitrauks į ugdymo procesą.  80 proc. mokytojų patobulins kvalifikaciją. Įgytos žinios panaudojamos tobulinant vaikų pasiekimų ir pažangos vertinimą. |
| Modernizuoti ugdymo aplinkas panaudojant informacines technologijas. | 1.3.1. Įsigyti V ir II grupėms kompiuterius ir spausdintuvus.  1.3.2. Įrengti salėje multimediją. | 2020  2021 | Direktorius  Direktorius | Ugdymo lėšos  Ugdymo lėšos | Įsigyti ne mažiau kaip 2 kompiuterius, 2 spausdintuvus. Grupėse modernizavus aplinkas ir įsigijus informacines technologijas, pagerės pedagogų pasiruošimas ugdomajai veiklai, vaikai gaus daugiau IT taikymo žinių ir įgūdžių.  Ne mažiau kaip 2 kartus per savaitę organizuojamos ugdomosios veiklos darželio salėje panaudojant multimediją. |

**2 TIKSLAS.** Skatinti Darželio bendruomenės narių bendravimą ir bendradarbiavimą.

|  |  |  |  |  |  |
| --- | --- | --- | --- | --- | --- |
| **Uždaviniai** | **Įgyvendinimo priemonės** | **Pasiekimo**  **laikas** | **Atsakingi vykdytojai** | **Finansavimo šaltiniai** | **Tikslo įgyvendinimo vertinimo kriterijai.** |
| 2.1. Įtraukti darželio bendruomenės narius į ugdymo kaitos procesą. | 2.1.1. Atlikti tyrimą, siekiant išsiaiškinti tėvų (globėjų) lūkesčius, pasiūlymus dėl ugdymo organizavimo kaitos. | 2019 | Direktorius  Grupių mokytojos | Ugdymo lėšos | Ne mažiau kaip 80 proc. tėvų žino kaip vyksta ugdymas įstaigoje, tęstinumo galimybė namuose. Numatytos veiklos tobulinimo rekomendacijos ugdymo organizavimo kaitai. |
| 2.1.2. Organizuoti tėvų švietimą jiems aktualiais klausimais. | 2020 | Direktorius  Grupių mokytojos | Žmogiš-kieji  ištekliai | Atlikta apklausa dėl tėvų švietimo prioritetų nustatymo. Organizuojamas tėvų švietimas jiems aktualiais klausimais ne mažiau kaip 1 kartą per metus.  Šeimos nariai, darbuotojai aktyviau įsijungia į vaikų ugdymo procesą. |
| 2.2. Plėtoti darželio bendruomenės veiklą, palaikant partneriškus santykius su šeima. | 2.2.1. Organizuoti tėvams:   * atvirų durų dienas; * renginius; * parodas; * specialistų konsultacijas.   2.2.2. Rengti projektus ir organizuoti projektinę veiklą įtraukiant darželio bendruomenės narius. | 2021  2021 | Grupių mokytojos  Direktorius | Ugdymo lėšos  Žmogiš-  kieji  ištekliai | Formuosis glaudesnis bendradarbiavimas tarp tėvų ir įstaigos Tėvai įgis daugiau žinių apie ugdymo organizavimą.  Bendruomenės poreikių tenkinimas. |

**II.PRIORITETAS:** **Patrauklaus įvaizdžio kūrimas.**

**Tikslas:**Tęsti saugių ir patrauklių edukacinių erdvių kūrimą lauke ir viduje, siekiant užtikrinti vaiko sveikatos saugojimą ir stiprinimą.

|  |  |  |  |  |  |
| --- | --- | --- | --- | --- | --- |
| **Uždaviniai** | **Įgyvendinimo priemonės** | **Pasiekimo**  **laikas** | **Atsakingi vykdytojai** | **Finansavimo šaltiniai** | **Tikslo įgyvendinimo vertinimo kriterijai.** |
| 1. 1. Kurti ir puoselėti saugią, sveiką, judėjimą skatinančią, estetišką aplinką. | 1.1.1. Atnaujinti susidėvėjusią grindų dangą grupėse, ugdymo priemones, aplinkas.  1.1.2. Organizuoti estetiškiausios, jaukiausios mokymosi aplinkos konkursą „Jaukiausia grupė“.  1.1.3. Atnaujinti virtuvės patalpas.  1.1.4. Apželdinti želdiniais ir gėlėmis kiemo aplinką. | 2021  2021  2020  2021 | Ūkvedys  Direktorius  Grupių mokytojos  Ūkvedys  Direktorius | Biudžeto lėšos  Žmogiš-  kieji  ištekliai  Biudžeto lėšos  Biudžeto lėšos | Atnaujintos priemonės ne mažiau kaip 4 ugdymo grupėse. Pakeista grupių grindų danga 2 grupėse.  Konkurse „Jaukiausia grupė“ dalyvaus ne mažiau kaip 3 ugdymo grupės, 60 vaikų.  Skatins darželio bendruomenę puoselėti ir gražinti aplinką.  Atliktas kapitalinis virtuvės remontas  įsigyta konvekcinė krosnelė.  Aplinkos atitiks HN reikalavimus.  Jauki, graži aplinka, ugdanti vaikų estetinius jausmus. Estetinis vaizdas, vaikų fizinis saugumas. |
| 2.1. Ugdyti sveikos gyvensenos įgūdžius. | 2.1.1. Organizuoti sveikatos stiprinimo renginius.  2.1.2. Tęsti Darželio bendruomenės, ugdytinių tėvų sistemingą švietimą, sveikatos stiprinimo, sveikos gyvensenos įgūdžių ugdymo ir žalingų įpročių prevencijos klausimais.  2.1.3. Sistemingai atnaujinti valgiaraščius, vadovaujantis naujausiais teisės aktais.  2.1.4. Parengti vaikams, turintiems specialiųjų ugdymo(si) poreikių, pritaikytas ugdymo programas. | 2021  2021  2021  2021 | Sveikatos priežiūros specialistė  Direktorius  Dietistas  Vaiko gerovės komisija | Žmogiškieji ištekliai  Žmogiškieji ištekliai  Žmogiš-  kieji ištekliai  Žmogiš-  kieji ištekliai | Formuojama  teigiama  nuostata  į sveikatą ir ją  stiprinančius veiksnius, formuojami sveikos gyvensenos  įpročiai, gilinamos žinias apie sveikatos saugojimo ir  stiprinimo būdus.  Parengta vaizdinė medžiagą tėvų švietimui: pranešimai, lankstinukai tėvams apie sveiką gyvenseną ir prevenciją.  Žinios pakeis mąstymą, įpročius, suformuos nuomonę apie sveiką gyvenseną.  Vaikai valgys subalansuotą, sveiką maistą.  Parengtos pritaikytos ugdymo programos vaikams, turintiems specialiųjų ugdymo(si) poreikių, padės plėtoti vaikų žinias ir gebėjimus, ugdytis reikalingą kompetenciją, įgyti socialinių ir kasdienio gyvenimo įgūdžių. |

**V.** **STRATEGINIO PLANO ĮGYVENDINIMAS IR ATSAKOMYBĖ**

Strateginį veiklos planą rengė darbo grupė, sudaryta darželio direktoriaus 2018-12-21 įsakymu Nr. 20-V „Dėl darbo grupės sudarymo“. Strateginio plano rengimo darbo grupė pristato plano projektą Darželio bendruomenei. Projektas svarstomas Darželio tarybos posėdyje. Strateginių siekių, krypčių ir tikslų korekcija vykdoma ir priemonės tikslinamos rengiant metinį Darželio veiklos planą.

Darželio strateginio plano stebėsena vykdoma viso proceso metu ir visais lygiais. Strateginio planavimo grupė pateikia Darželio strateginį planą bendruomenei visuotinio susirinkimo metu kartą per mokslo metus. Darželio bendruomenė gali stebėti ir vertinti, kaip įgyvendinami strateginiai tikslai ir gali teikti siūlymus bei pageidavimus. Darželio taryba stebi ir analizuoja, ar tinkamai ir skaidriai planuojamos ir naudojamos biudžeto lėšos.

**VI. LAUKIAMI REZULTATAI**

Įgyvendinus 2019–2021 m. Darželio strateginį planą, laukiami rezultatai:

* Ugdymo procese taikomos aktyvesnės, modernesnės ugdymosi priemonės ir informacinės technologijos.
* Bendruomenė aktyviau įsijungs į vaikų ugdymo procesą, estetiškos aplinkos kūrimą.
* Modernizuota darželio virtuvės ir grupių aplinka.
* Skatinamas nuolatinis profesinis visų darbuotojų tobulėjimas. Parengti ir įgyvendinti kvalifikacijos tobulinimo planai sudarys sąlygas pedagogams kryptingai tobulinti kvalifikaciją. 70 proc. pedagogų įgis naujų žinių ir įgūdžių, kaip tobulinti ugdomąją veiklą bei skleis savo darbo patirtį rajone ir respublikoje. Ne mažiau kaip 1 kartą per metus organizuotos atviros veiklos, rezultatai aptarti metodinėse grupėse. Organizuota gerosios patirties sklaida Darželyje ir už jo ribų.
* Patobulinta ikimokyklinio ir priešmokyklinio amžiaus vaikų pasiekimų ir pažangos vertinimo sistema siekiant užtikrinti ugdymo turinio individualizavimą, diferencijavimą. Atliktas tyrimas dėl vaikų pažangos ir pasiekimų vertinimo kokybės Darželyje. Atnaujinta tėvų informavimo apie vaikų pasiekimus ir pažangą tvarka. Patobulinta mokytojų kvalifikacija vaikų pažangos ir pasiekimų vertinimo srityje.
* Organizuotas veiklos įsivertinimo metodikos pristatymas darbuotojams ir bendruomenei. Darželio veiklos kokybę įsivertins ne tik pedagogai, bet ir tėvai, mokytojų padėjėjos ir kitas personalas.

––––––––––––––––––––––––––––